
VENDIM

Nr. 643, datë 16.10.2024
PËR DEKLARIMIN PASURI KULTURORE TË “ZONAVE ARKEOLOGJIKE ‘A’ DHE ‘B’” TË QYTETIT TË ELBASANIT DHE MIRATIMIN E PLANIT PËR RUAJTJEN, MBROJTJEN DHE ADMINISTRIMIN E TYRE

Në mbështetje të nenit 100 të Kushtetutës dhe të shkronjave “a” dhe “ç”, të pikës 3, të nenit 9, të nënndarjes “iv”, të shkronjës “b”, të pikës 3, të nenit 53, dhe të pikës 3, të nenit 62, të ligjit nr. 27/2018, “Për trashëgiminë kulturore dhe muzetë”, me propozimin e ministrit të Ekonomisë, Kulturës dhe Inovacionit, Këshilli i Ministrave

VENDOSI:

1. Deklarimin pasuri kulturore të “Zonave arkeologjike ‘A’ dhe ‘B’” të qytetit të Elbasanit, sipas hartës së zonifikimit dhe koordinatave gjeografike, që i bashkëlidhen këtij vendimi.

2.  Miratimin e planit për ruajtjen, mbrojtjen dhe administrimin e këtyre zonave, sipas tekstit që i bashkëlidhet këtij vendimi.

3.  Ngarkohet Agjencia Shtetërore e Kadastrës për regjistrimin e këtij vendimi në hartat kadastrale, në përputhje me ligjin nr. 111/2018, “Për kadastrën”, dhe aktet nënligjore në zbatim.

4.  Ngarkohet Autoriteti Shtetëror për Informacionin Gjeohapësinor të publikojë hartat e qendrës historike dhe zonës mbrojtëse në Gjeoportalin Kombëtar.

5.  Vendimi nr. 687, datë 23.10.2019, i Këshillit të Ministrave, “Për miratimin e zonës arkeologjike ‘A’ të qytetit të Elbasanit dhe të planit për ruajtjen, mbrojtjen dhe administrimin e saj”, shfuqizohet.

6. Ngarkohen Ministria e Ekonomisë, Kulturës dhe Inovacionit, Ministria e Infrastrukturës dhe Energjisë dhe Bashkia Elbasan për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR

Belinda Balluku

PLANI 

PËR RUAJTJEN, MBROJTJEN DHE ADMINISTRIMIN E ZONAVE ARKEOLOGJIKE “A” DHE “B” TË QYTETIT TË ELBASANIT

Neni 1

Qëllimi 

1.  Ky plan përcakton rregullat, procedurat, autoritetet shtetërore përgjegjëse për ruajtjen, mbrojtjen dhe administrimin e zonave arkeologjike “A” dhe “B” të qytetit të Elbasanit, si dhe përcaktimin e kufijve të tyre, mbështetur në legjislacionin në fuqi për trashëgiminë kulturore.
2.  Objektivat kryesorë të këtij plani janë:

a) ruajtja, mbrojtja, konservimi dhe restaurimi i vlerave të trashëgimisë kulturore, arkeologjike dhe të peizazhit të zonave arkeologjike “A” dhe “B”;

b) administrimi i zonave arkeologjike “A” dhe “B”; 

c) mënyrat e bashkëpunimit të institucioneve të specializuara, të ngarkuara për ruajtjen, mbrojtjen, restaurimin dhe miradministrimin e vlerave të trashëgimisë kulturore të qytetit të Elbasanit, me njësitë e vetëqeverisjes vendore.

Neni 2

Hapësira urbane arkeologjike në mbrojtje

1. Hapësira urbane me vlera arkeologjike, historike dhe kulturore e qytetit të Elbasanit, pjesë e trashëgimisë kulturore, përbëhet nga: 

a) zona arkeologjike “A”;

b) zona arkeologjike “B”.

2. Kufijtë e zonave arkeologjike “A” dhe “B” paraqiten në hartën e zonifikimit të qytetit të Elbasanit, shoqëruar me koordinatat në sistemin referues gjeodezik zyrtar – KRGJSH, pjesë përbërëse e këtij plani.

3. Plani i përgjithshëm vendor i qytetit të Elbasanit merr parasysh kufijtë e zonifikimit të zonave arkeologjike “A” dhe “B, të qytetit të Elbasanit, si dhe planin për ruajtjen, mbrojtjen dhe administrimin e tyre.

Neni 3

Ndërhyrjet e lejuara në zonën arkeologjike “A”

1. Në zonën arkeologjike “A” të qytetit të Elbasanit lejohet vetëm:

a)  mirëmbajtja, restaurimi dhe konservimi i integruar i monumenteve të kulturës dhe strukturave arkeologjike, pas shqyrtimit dhe miratimit të projekteve nga Këshilli Kombëtar i Trashëgimisë Kulturore Materiale (në vijim KKTKM);

b)  kryerja e formave të testimit, të tilla, si: sondazhe arkeologjike, që nuk cenojnë shtresat arkeologjike, sondazhe për kontrollin e themeleve, studime gjeofizike, regjistrim digjital i terrenit, të përcaktuara me vendim të KKTKM-së;

c)  zbatimi i projekteve kërkimore shkencore, të miratuara nga Këshilli Shkencor i Institutit të Arkeologjisë, pas shqyrtimit dhe miratimit nga KKTKM-ja;

ç)  rikonstruksioni i rrugëve dhe të gjitha punimet në rrjetin inxhinierik mbi bazën e projekteve të miratuara nga KKTKM-ja;

d)  rikonstruksioni/rindërtimi i godinave ekzistuese pa ndryshim të gjurmës dhe pa kat nëntokë, mbi bazën e projekteve të miratuara nga KKTKM-ja;

dh) vendosja e konstruksioneve të lehta (dru, xham, plastikë, metal) me lartësi maksimale 1 kat, në funksion të informimit publik, që lidhen me veprimtarinë arkeologjike, trashëgiminë kulturore, si dhe nevojave të tjera të rikualifikimit urban të zonës, si më poshtë:

i.  konstruksionet duhet të jenë të lëvizshme (të çmontueshme) dhe në asnjë rast nuk duhet të dëmtojnë nëntokën dhe peizazhin;

ii.  projekti për vendosjen e konstruksioneve të lehta miratohet nga KKTKM-ja dhe, për çdo rast, duhet të përcaktojë saktësisht qëllimin, kohëzgjatjen dhe vendndodhjen e strukturës;

iii.  vendosja e tyre duhet të bëhet nën mbikëqyrjen e institucioneve shtetërore të specializuara. 

2.  Projektet, lidhur me ndërhyrjet e lejuara në zonën arkeologjike “A”, të qytetit të Elbasanit, të parashikuara në shkronjat “ç”, “d” dhe “dh”, të pikës 1, të këtij neni, shqyrtohen dhe miratohen nga KKTKM-ja dhe më pas vijojnë procedurën sipas ligjit të planifikimit dhe zhvillimit të territorit.

Neni 4

Ndërhyrjet e lejuara në zonën arkeologjike “B”

1. Në zonën arkeologjike “B” të qytetit të Elbasanit, përveç ndërhyrjeve që lejohen në zonën arkeologjike “A”, lejohen edhe ndërtimet e reja, pas miratimit nga KKTKM-ja.

2. Projektet për ndërtimet e reja shqyrtohen dhe miratohen nga KKTKM-ja dhe vijojnë procedurën sipas ligjit të planifikimit dhe zhvillimit të territorit.

3. Ndërtimet e reja lejohen vetëm pas kryerjes të formave të testimit të përcaktuara nga KKTKM-ja, në varësi të potencialit arkeologjik që përfaqëson zona.

4. Gërmimi arkeologjik kryhet sipas përcaktimeve të KKTKM-së, pas lidhjes së aktmarrëveshjeve përkatëse, ku në çdo rast, njëra nga palët nënshkruese është Instituti Kombëtar i Trashëgimisë Kulturore.

Neni 5

Procedurat që ndiqen për ndërhyrjet e lejuara në zonat arkeologjike

1.  Për ndërhyrjet e lejuara në zonat arkeologjike “A” dhe “B”, të qytetit të Elbasanit, projektet shqyrtohen dhe miratohen në KKTKM, sipas procedurës së përcaktuar në                  nenin 80, të ligjit nr. 27/2018, “Për trashëgiminë kulturore dhe muzetë”.

2.   Për çdo rast, KKTKM-ja shqyrton dhe vendos për kryerjen ose jo të formave të testimit.

Testimet kryhen nga institucione shtetërore të specializuara dhe/ose subjekte të licencuara në fushën e arkeologjisë. Shpenzimet për kryerjen e formave të testimit mbulohen nga investitori.

3.  Testimet e përcaktuara në shkronjën “b”, të pikës 1, të nenit 3, kryhen sipas përcaktimeve të KKTKM-së, pas lidhjes së aktmarrëveshjeve përkatëse, ku në çdo rast njëra nga palët nënshkruese është Instituti Kombëtar i Trashëgimisë Kulturore (në vijim IKTK).

4.  Për ndërhyrjet e parashikuara në shkronjat “ç” dhe “d”, të pikës 1, të nenit 3, në varësi të shkallës së ndërhyrjeve dhe nevojës për rikonstruksion/rindërtim, përpara zbatimit të tyre, me miratim të KKTKM-së, nga subjekte të licencuara ose institucionet e specializuara shtetërore realizohen:

a)  format e testimit, sipas shkronjës “b”, të pikës 1, të nenit 3, të mbikëqyrura nga institucionet shtetërore të specializuara;

b)  monitorim arkeologjik gjatë zbatimit të punimeve nga subjekte të licencuara dhe/ose institucione shtetërore të specializuara.

5.  Për të gjitha ndërhyrjet në zonat arkeologjike realizohet monitorim arkeologjik gjatë zbatimit të punimeve nga subjekte të licencuara dhe/ose institucione shtetërore të specializuara dhe mbikëqyrje arkeologjike nga institucionet e specializuara shtetërore.

6. Projektet për rikonstruksionin/rindërtimin e godinave ekzistuese, brenda zonave arkeologjike “A” dhe “B” të Elbasanit, duhet të jenë në përputhje me përcaktimet e planit për ruajtjen, mbrojtjen dhe administrimin e qendrës historike të qytetit të Elbasanit dhe zonës mbrojtëse përreth, të miratuar me vendim të Këshillit të Ministrave.

Neni 6

Procedura që ndiqet në rast ndërhyrjesh të paautorizuara në zonat arkeologjike “A” dhe “B” të qytetit të Elbasanit

1.  Në rast konstatimi ndërhyrjesh të paautorizuara brenda zonave arkeologjike “A” dhe “B”, Drejtoria Rajonale e Trashëgimisë Kulturore (DRTK), përgjegjëse për qytetin e Elbasanit, ka detyrimin të ndërpresë menjëherë veprimtarinë e subjektit, nëpërmjet aktit të konstatimit.

2.  Drejtoria Rajonale e Trashëgimisë Kulturore (DRTK), përgjegjëse për qytetin e Elbasanit, njofton menjëherë IKTK-në, institucionin kompetent për inspektim në fushën e trashëgimisë kulturore dhe/ose institucionin kompetent për inspektim të mbrojtjes së territorit të njësisë vendore, si dhe strukturën përkatëse në ministrinë përgjegjëse për trashëgiminë kulturore.

3. Në rast se subjekti nuk ndërpret veprimet brenda 24 orëve, Drejtoria Rajonale e Trashëgimisë Kulturore (DRTK), përgjegjëse për qytetin e Elbasanit, i drejtohet menjëherë institucionit kompetent për inspektim në fushën e trashëgimisë kulturore dhe/ose institucionit kompetent për inspektim të mbrojtjes së territorit të njësisë vendore, për marrjen e masave përkatëse, në zbatim të ligjit nr. 27/2018, “Për trashëgiminë kulturore dhe muzetë”.

4.  Në çdo rast, ndërtimet pa leje në këto zona trajtohen në përputhje me ligjin nr. 20/2020, “Për përfundimin e proceseve kalimtare të pronësisë në Republikën e Shqipërisë”, dhe me vendimin nr. 1040, datë 25.11.2020, të Këshillit të Ministrave, “Për përcaktimin e rregullave të zbatimit të kritereve të legalizimit dhe miratimin e modelit të aktit të legalizimit për ndërtimet pa leje”.

Neni 7

Gjetjet rastësore arkeologjike

1. Në rast gjetjesh rastësore arkeologjike gjatë zbatimit të punimeve në zonat arkeologjike, punimet pezullohen menjëherë, sipas procedurës së përcaktuar në nenin 145, të  ligjit nr. 27/2018, “Për trashëgiminë kulturore dhe muzetë”.

2. Në varësi të vlerave që përmbajnë gjetjet rastësore arkeologjike, KKTKM-ja shprehet për procedurën dhe hulumtimet arkeologjike të nevojshme për ruajtjen e mbrojtjen e tyre.

3. Për çdo rast, veprimtaria arkeologjike realizohet sipas parashikimeve të neneve 139, 145, 146, 147, 260, të ligjit nr. 27/2018, “Për trashëgiminë kulturore dhe muzetë”.

Neni 8

Vendosja e tabelave prezantuese dhe paneleve shpjeguese

1.  Në zonat arkeologjike “A” dhe “B” lejohet vendosja e tabelave prezantuese dhe paneleve shpjeguese për monumente të veçanta, rrënoja apo hapësira me potencial arkeologjik, pas shqyrtimit e miratimit nga KKTKM-ja.

2.  Në asnjë rast, tabelat prezantuese dhe panelet shpjeguese nuk duhet të dëmtojnë apo konkurrojnë monumentet, dëshmitë dhe gjetjet arkeologjike.

3.   Vendosja e tabelave të sinjalistikës rrugore/turistike pranë monumenteve dhe zonave të mbrojtura rreth tyre, dëshmive dhe gjetjeve arkeologjike bëhet nën mbikëqyrjen e \DRTK-së, përgjegjëse për qytetin e Elbasanit, pas lajmërimit zyrtar nga Bashkia e Elbasanit.

4.  Është e ndaluar vendosja e posterave apo e mjeteve të tjera reklamuese, si dhe dëmtimet e tjera (vizatimi, shkrimi mbi strukturat e paluajtshme) të monumenteve dhe rrënojave arkeologjike.

Neni 9

Trajtimi i rasteve të paparashikuara

Për të gjitha çështjet që nuk trajtohen dhe për pasojë nuk zgjidhen në këtë plan, sipas kompetencave, ato zgjidhen nga ministria përgjegjëse për trashëgiminë kulturore, nëpërmjet institucioneve të specializuara.

KOORDINATAT E ZONIFIKIMIT ARKEOLOGJIK 
“A” TË  ELBASANIT
	ZONA ARKEOLOGJIKE A

	Nr.
	X
	Y

	1
	506708.9672
	4553039.1040

	2
	506691.6927
	4553091.3139

	3
	506561.8491
	4553403.8757

	4
	506904.9146
	4553539.6280

	5
	507050.0981
	4553170.4665

	6
	506886.8881
	4553103.8771

	7
	506914.2421
	4553038.2837

	8
	506961.1392
	4552964.9740

	9
	506867.0591
	4552928.9554

	10
	506842.0824
	4552994.9731

	11
	506832.0713
	4553002.4018

	12
	506797.5307
	4553071.4860


KOORDINATAT E ZONIFIKIMIT ARKEOLOGJIK
ZONA “B” E ELBASANIT
	ZONA ARKEOLOGJIKE “B”

	Nr.
	X
	Y

	1
	506559.9147
	4553406.76028

	2
	506844.0486
	4553515.50449

	3
	506904.9146
	4553539.62803

	4
	507050.0981
	4553170.46650

	5
	507110.0742
	4553014.00378

	6
	506960.1572
	4552957.56596

	7
	506930.2359
	4552942.72400

	8
	506916.3598
	4552721.57276

	9
	506954.0521
	4552721.20320

	10
	506992.3978
	4552652.39457

	11
	506955.7412
	4552617.56444

	12
	507011.4868
	4552511.27023

	13
	506923.9758
	4552479.42980

	14
	506903.3024
	4552481.83943

	15
	506901.0706
	4552537.92766

	16
	506878.7973
	4552541.37768

	17
	506794.6315
	4552540.94116

	18
	506743.7671
	4552504.43929

	19
	506729.7964
	4552482.11135

	20
	506701.6694
	4552482.45028

	21
	506700.9514
	4552516.18974

	22
	506684.9930
	4552551.73946

	23
	506677.2632
	4552591.02307

	24
	506681.6316
	4552638.98170

	25
	506611.1853
	4552642.40824

	26
	506619.8494
	4552671.62333

	27
	506626.3842
	4552701.87274

	28
	506645.5736
	4552736.50239

	29
	506674.7470
	4552777.59913

	30
	506688.2034
	4552857.22050

	31
	506677.6451
	4552877.74497

	32
	506701.0470
	4553052.70755

	33
	506628.5056
	4553232.13606

	34
	506570.6024
	4553377.78826



